গতকাল জনশক্তি রফতানিকারকদের সংগঠন বায়রার সাবেক কার্যনির্বাহী কমিটির সদস্য ও আদেব এয়ারের স্বত্বাধিকারী মো: শিমুল নয়া দিগন্তকে বলেন, আমরাতো কমন কান্ট্রিতে শুধু লোক পাঠাচ্ছি। যেমন সৌদি আরব, কাতার, লেবানন, ওমান, মালয়েশিয়াসহ মধ্যেপ্রাচ্যের অনেক দেশে। এর মধ্যে গত বছর শুধু সৌদি আরবেই আমাদের সাড়ে পাঁচ লাখেরও বেশি শ্রমিক গিয়েছিল। এ বছর সৌদি আরবে অর্থনৈতিক সমস্যা দেখা দেয়ায় ওয়ার্কার নীতিমালায় পরিবর্তনের কারণে দেশটিতে এখন ওই পরিমাণ শ্রমিক যাচ্ছে না। পুরুষ ও মহিলা কর্মী কোনো বিষয় না। দেখতে হবে কতজন মোট কর্মী বিদেশে গেল।